भास्कर न्यूज | करनाल
भास्कर न्यूज | करनाल
पंचायतचुनाव के बाद प्रदेश सरकार ने शहरी स्थानीय निकाय चुनाव लड़ने के लिए भी शैक्षणिक योग्यता की शर्त लगा दी है, लेकिन सीएम सिटी में सरकार की इस शर्त से हमारे पार्षदों को चुनाव लड़ने का कोई खतरा नहीं है। करनाल के पार्षदों के पास मिडल से लेकर पोस्ट ग्रेजुएशन तक के सर्टिफिकेट हैं। खुद हमारी मेयर रेणु बाला गुप्ता स्नातक की उपाधि से विभूषित हैं।
हरियाणा सरकार द्वारा शहरी स्थानीय निकायों के चुनाव लड़ने की जो शैक्षणिक योग्यता लागू की है, उस योग्यता को हमारे नगर निगम के सभी वर्गों के पार्षद पूरा करते हैं। करनाल नगर निगम में मात्र दो पार्षद अंडर मैट्रिक हैं, जबकि शेष सभी पार्षद दसवीं और उससे ऊपर की पढ़ाई का प्रमाण पत्र लिए हुए हैं। यहां पर केवल सामान्य श्रेणी के पार्षदों बल्कि अनुसूचित जाति के महिला-पुरुष पार्षदों को भी शैक्षणिक योग्यता के कारण चुनावी समर से बाहर होने का खतरा बिलकुल नहीं है। नगर निगम के सभी 20 पार्षद नई चुनावी शैक्षणिक शर्तों पर खरा उतर रहे हैं।
bho_Deva bho_Deva hin_Deva hin_Deva